b'\n_START_ARTICLE_\nSpencer Haywood\n_START_PARAGRAPH_\nSpencer Haywood (s. 22. huhtikuuta 1949) on entinen yhdysvaltalainen koripalloilija. H\xc3\xa4n pelasi ammattilaisena ABA:ssa ja NBA:ssa vuosina 1969\xe2\x80\x931983. Vuosina 1970\xe2\x80\x931975 seurana oli Seattle SuperSonics, joka vuonna 2007 j\xc3\xa4\xc3\xa4dytti h\xc3\xa4nen pelipaitansa numeron (24)._NEWLINE_Haywood voitti maajoukkueen pelaajana kultaa M\xc3\xa9xicon kes\xc3\xa4olympialaisissa 1968. H\xc3\xa4n pelasi my\xc3\xb6hemmin urallaan my\xc3\xb6s ulkomailla, Italiassa._NEWLINE_Haywood syntyi kymmenlapsiseen perheeseen Mississippiss\xc3\xa4. H\xc3\xa4n osallistui nelj\xc3\xa4\xc3\xa4n NBA:n t\xc3\xa4hdist\xc3\xb6otteluun vuosina 1972\xe2\x80\x931975 ja voitti kauden 1979\xe2\x80\x931980 j\xc3\xa4lkeen Los Angeles Lakersin kanssa NBA-mestaruuden. H\xc3\xa4n oli naimisissa somalailaissyntyisen mallin Imanin kanssa, kunnes pari erosi 1987.'